CELEX: 32003D0018(01)
Language: et
Date: 2003-12-18 00:00:00
Title: Euroopa keskpanga otsus, 18. detsember 2003, millega kehtestatakse vajalikud meetmed Euroopa Keskpanga kapitali sissemaksmiseks osalevate riikide keskpankade poolt (EKP/2003/18)

Tähtis õiguslik teade

|

32003D0018(01)

Euroopa Liidu Teataja L 009 , 15/01/2004 Lk 0029 - 0030

		Euroopa Keskpanga otsus,18. detsember 2003,millega kehtestatakse vajalikud meetmed Euroopa Keskpanga kapitali sissemaksmiseks osalevate riikide keskpankade poolt(EKP/2003/18)(2004/44/EÜ)EUROOPA KESKPANGA NÕUKOGU,võttes arvesse Euroopa Keskpankade Süsteemi ja Euroopa Keskpanga põhikirja, eriti selle artiklit 28.3,ning arvestades järgmist:(1) 9. juuni 1998. aasta otsusega EKP/1998/2, millega kehtestati vajalikud meetmed Euroopa Keskpanga kapitali sissemaksmiseks, [1] määratleti kuidas ja millises ulatuses peaksid 1. jaanuarist 1999 euro kasutusele võtmist kavandavate liikmesriikide keskpangad (RKPd) Euroopa Keskpanga (EKP) kapitali sisse maksma.(2) 16. novembri 2000. aasta otsuse EKP/2000/14 artikkel 2, milles sätestatakse kapitali sissemaksmine ja sissemakse EKP reservidesse ning assigneeringud Bank of Greece [Kreeka keskpank] poolt ja esmane välisvaluutareservide ülekanne EKP-le Kreeka keskpanga poolt ning muud asjaolud, [2] koosmõjus 1. detsembri 1998. aasta otsusega EKP/1998/14, millega kehtestatakse vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt, [3] määratles kuidas ja millises ulatuses peaks Kreeka keskpank EKP kapitali sisse maksma, arvestades euro kasutusele võtmist Kreeka poolt.(3) 18. detsembri 2003 otsusega EKP/2003/17 riikide keskpankade protsentuaalsete osade kohta Euroopa Keskpanga kapitali märkimise aluses [4] korrigeeritakse RKPdele määratud osakaalusid EKP kapitali märkimise aluses (edaspidi "osakaalud kapitali märkimises" ja "kapitali märkimise alus") alates 1. jaanuarist 2004.(4) Korrigeeritud kapitali märkimise aluse tõttu on vaja vastu võtta uus EKP otsus, millega tunnistatakse otsus EKP/1998/2 ja otsuse EKP/2000/14 artikkel 2 kehtetuks alates 1. jaanuarist 2004 ja määratletakse kuidas ja millises ulatuses peaksid euro kasutusele võtnud liikmesriikide keskpangad (edaspidi osalevad RKPd) 1. jaanuaril 2004 EKP kapitali sisse maksma,ON VASTU VÕTNUD KÄESOLEVA OTSUSE:Artikkel 1Sissemakstud kapitali suurus ja vormIga osaleva RKP poolt märgitud EKP kapital peab olema täies ulatuses sisse makstud 1. jaanuaril 2004. Võttes arvesse otsuse EKP/2003/17 artiklis 2 kirjeldatud kapitali märkimise osakaalusid, peab iga osalev RKP 1. jaanuaril 2004 sisse maksma summa, mis on osutatud tema nime kõrval järgmises tabelis:Osalev RKP | EUR |— Nationale Bank van België/Banque Nationale de Belgique: | 141485000 |— Deutsche Bundesbank: | 1170200000 |— Bank of Greece: | 108070000 |— Banco de España: | 439005000 |— Banque de France: | 825875000 |— Central Bank and Financial Services Authority of Ireland: | 51270000 |— Banca d'Italia: | 728630000 |— Banque centrale du Luxembourg: | 8540000 |— De Nederlandsche Bank: | 221615000 |— Österreichische Nationalbank: | 115095000 |— Banco de Portugal: | 100645000 |— Suomen Pankki: | 71490000 |Artikkel 2Sissemakstud kapitali korrigeerimineIga osalev riigi keskpank on juba oma osa EKP kapitalist sisse maksnud vastavalt otsusele EKP/1998/2 ja, Kreeka keskpanga osas, vastavalt otsuse EKP/2001/14 artiklile 2 ja otsusele EKP/1998/14. Seetõttu peab iga osalev RKP EKP-le üle kandma täiendava summa või, asjakohastel juhtudel, EKP peab summa osalevale RKP-le tagasi kandma, et jõuda summadeni, mis on sätestatud artiklis 1 esitatud tabelis. Need ülekanded tuleb teha vastavalt 18. detsembri 2003. aasta otsuses EKP/2003/20 sätestatud tingimustele, millega kehtestati tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks. [5]Artikkel 3Lõppsätted1. Otsus EKP/1998/2 ja otsuse EKP/2000/14 artikkel 2 tunnistatakse kehtetuks alates 1. jaanuarist 2004.2. Käesolev otsus jõustub 19. detsembril 2003.3. Käesolev otsus avaldatakse Euroopa Liidu Teatajas.Frankfurt Maini ääres, 18. detsember 2003EKP nõukogu nimelJean-Claude Trichet[1] EÜT L 8, 14.1.1999, lk 33.[2] EÜT L 336, 30.12.2000, lk 110.[3] EÜT L 110, 28.4.1999, lk 33.[4] ELT L 9, 15.1.2004, lk 27.[5] ELT L 9, 15.1.2004, lk 32.--------------------------------------------------